Moedertaalonderrig – feite versus fiksie | Maroela Media
Wanneer Afrikaanse skole onder departementele druk verkeer om te verengels, gee hulle dikwels toe daaraan omdat hulle meen dat dit 'n groter leerdertal vir die skool en dus ook meer fondse sal beteken. Hulle glo dit gaan meer welwillendheid en hulpbronne van die betrokke provinsie se onderwysdepartement vir die skool bewerkstellig. Soms wil hulle 'n sportsoort by die skool bevorder en om die nodige talent te kan lok, probeer hulle kinders met Engelse onderrig intrek. Verder is daar ook 'n persepsie dat Engelse onderrig die skool van rassekonflik sal vrywaar.
Sommige Afrikaanse skole meen as hulle 'n enkele klasgroep Engelse kinders inneem, sal die departementele druk verlig word en getalle bestuur kan word. Hulle moet egter onthou dat só 'n groep geakkommodeer moet word totdat hulle skool verlaat. Hoe hoër die graad, hoe groter die uitdaging wat infrastruktuur betref. 'n Engelse klasgroep vrywaar ook nie 'n skool van departementele en aktivistiese druk nie; inteendeel, dit is moeiliker om meer Engelse leerders te weier wanneer 'n presedent met die toelating van een groep reeds geskep is.
Absolute waarheid. Ons het 3 laerskole in ons omgewing. Mens kan amper aan elke punt van die straat met een n die middel, so 1km uitmekaar. Die eerste een was Afrikaans. Ek het daar skoolgegaan en later ons kinders. In ons jongste se laaste laerskool jaar het die voorstitter van die beheerraad die ouers half gewing om vir dubbelmedium te stem. Anders so die laerskool deur die departement gevat word en in hoërskool verander word. Die meeste van ons het daarteen geskop, maar die ou het voortgegaan. Skaar 2 jaar later is die skool heeltemal engels en al die kinders… Lees meer »